બેસ્ટ સેલર ‘કલ્ચરલ લિટરસી એવ્રી અમેરિકન નીડ્ઝ’ના લેખક ‘ને યુનિ. ઓફ વર્જિનીઆના મનોવિજ્ઞાની ડેનિઅલ ૯૮ વર્ષના શિક્ષણવિદ્ ઈ. ડી. હર્ષને યાદ કરીને કહે છે કે લખેલી/બોલેલી ભાષાને પામવા માટે પૂર્વ જ્ઞાન એ મુખ્ય ચાલકબળ છે. તેમનું કહેવું એમ છે કે શાળા સિવાય ઘરે કે બીજે ઇન્ફર્મેશનથી અપડેટ ના રહે તેવા વિદ્યાર્થીઓ ખોટ ભોગવે છે. કોઈ પણ લખાણ સમજવા જે-તે વિષયનું શબ્દભંડોળ પણ હોવું જ જોઈએ અને લેખકોને ઉઘાડા પાડતા એ કહે છે કે લેખકો ઘણી ઘણી માહિતીથી વાચકને વંચિત રાખે છે, કારણ કે એ એમનું લખાણ નીરસ ‘ને લાંબું ના થાય એનું ધ્યાન રાખે છે. ખેર, ગત બે દાયકામાં અમેરિકન વિદ્યાર્થીઓની વાંચનશક્તિમાં સુધારો નથી એટલે આ વાતો એમણે અમેરિકાના દર બે વર્ષે બહાર પડતાં ‘નેશનલ અસેસ્મન્ટ રિપોર્ટ’ માટેની છેલ્લી મિટિંગમાં કહેલી.